OpenLLM-France/wikimedia huggingface dataset:
# Erokomeri

Erokomeri trikiti musikako talde bat da, 2014ko abenduan Azpeitian (Gipuzkoa) sortua.

## Ibilbidea

Taldea hiru azpeitiarrek, usurbildar batek eta lasartear batek osatua da, hasiera batean Arrasateko ingeniaritzako ikasleen jaian jotzeko helburuaz. Erromeriaz erromeria aritu ondoren, 2017an beren lehenengo diskoa kaleratu zuten: Izan. Diskoa hamar abestiz osatuta dago, eta kolaborazioak ditu letra eta ahotsei dagokienez. Kolaboratzaileetako batzuk dira Ane Labaka, Mikel Etxaburu, Jon Gurrutxaga, Ekhine Eizagirre, Jose Mari Agirretxe, Aiora Zulaika.

## Diskografia

* Izan (2017, autoekoizpena)

## Erreferentziak

* ↑ Azpeitiko Kultur Mahaia. (2015-07-09). «Erokomeri, "komeriaz betetako erromeria eroak"» Uztarria (Noiz kontsultatua: 2017-11-10).
* ↑ «Erokomeri» Badok euskal musikaren ataria (Noiz kontsultatua: 2017-11-10).

## Kanpo estekak

* Datuak: Q61069470
# Eroapen

Eroapen izan daiteke:
* Beroaren eroapen, beroa toki batetik bestera higitzea.
* Elektrizitatearen eroapen, karga elektrikoak toki batetik bestera higitzea.
* Pairamenen sinonimoa (batez ere Bizkaian).
# Erodium moschatum

Erodium moschatum geranioen familiako landare bat da. Urtero edo bi urtean behin loratzen den belarra da, Eurasian eta Afrikako iparraldean jatorria duena, baina kontinente gehienetan aurki daiteke, gizakiak eraman baitu. Landare gaztea hosto konposatuz osatutako erroseta lau batekin hasten da, hosto bakoitza 15 zentimetroko luzerakoa, foliolo obalatu asko oso lobulatuak eta erdiko zain iletsu, zuri eta zurtoin formako batean hortzak dituena. Landarea metro erdi inguruko altueraraino hazten da hostotza berde lauso ugarirekin. Lore txikiek bost sepalo dituzte bost petalo purpura edo labandaren atzean, eta petalo bakoitzak zentimetro bat baino gehixeagoko luzera du. Fruituak lau zentimetroko luzera duen estilo berde luzeko gorputz glandular txiki bat du.
Erodium cicutarium bezala, espeziea jangarria da.

## Erreferentziak

* ↑ Nyerges, Christopher,. Foraging wild edible plants of North America : more than 150 delicious recipes using nature's edibles. ISBN 978-1-4930-0518-5. PMC 910538310. (Noiz kontsultatua: 2020-11-29).

## Kanpo estekak

* Datuak: Q159800
* Multimedia: Erodium moschatum / Q159800
* Espezieak: Erodium moschatum
# Erode barrutia

Erode barrutia Indiako barruti bat da, Tamil Nadu estatuan. 2.251.744 biztanle ditu 5.722 kilometro koadrotan.

## Mugakideak

Honako barrutiekin egiten du muga:
Coimbatoreko barrutia Nilgiris barrutia Tiruppur barrutia Namakkal barrutia Salem barrutia Chamarajanagar barrutia

## Ikus, gainera

* Tamil Nadu

## Kanpo estekak

* Datuak: Q15155
* Multimedia: Erode district / Q15155
# Emily Diamond

Emily Diamond (Bristol, Erresuma Batua, 1991ko ekainaren 11) atleta britainiarra da, abiadura-lasterketetan aditua, eta 2017an txapeldunordea 4 × 400 m-ko errelebuan.

## Kirol ibilaldia

2016 Rioko Olinpiadetan 4x400 metroko erreleboetan brontzea lortu zuen , estatubatuarren eta jamaikarren atzetik.
Hurrengo urtean, Londresko 2017 Munduko Txapelketan, zilarrezko domina irabazi zuen 4x400 metroko erreleboetan, estatubatuarren (urrea) ondoren eta poloniarren aurretik, eta bere taldekideak Laviai Nielsen, Eilidh Doyle eta Zoey Clark izan ziren.

## Erreferentziak

* ↑ Emily Diamond. .
* ↑ Emily Diamond. .

## Kanpo estekak

* Datuak: Q5372140
* Multimedia: Emily Diamond / Q5372140
# Emily Ford

Emily Charlotte Ford (Holmes Chapel, 1994ko azaroaren 8a) arraunean lehiatzen den emakume kirolari britainiarra da.
Udako Olinpiar Jokotan bi aldiz hartu zuen parte: Tokion 2020an zazpigarren postua lortu zuen lemazaindu zortziko proban eta Parisen 2024an brontzezko domina proba berean.
Europako Arraun Txapelketan zilarrezko lau domina irabazi zituen 2022 eta 2024 artean.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 03 ! | Zortzikoa lemazainarekin |
| Europako Txapelketa ||||
| Urtea | Lekua | Domina | Proba |
| 2022 | Munich (Alemania) | 02 ! | Bikoa lemazainarik gabe |
| 2022 | Munich (Alemania) | 02 ! | Zortzikoa lemazainarekin |
| 2023 | Bled (Eslovenia) | 02 ! | Zortzikoa lemazainarekin |
| 2024 | Szeged (Hungaria) | 02 ! | Zortzikoa lemazainarekin |

## Erreferentziak

* ↑ (Ingelesez) «Olympedia – Emily Ford» www.olympedia.org (Noiz kontsultatua: 2024-08-23).
* ↑ (Ingelesez) «Emily Ford - Olympic Facts and Results» www.olympiandatabase.com (Noiz kontsultatua: 2024-08-23).
* ↑ (Ingelesez) «World Rowing - Emily FORD» World Rowing (Noiz kontsultatua: 2024-08-23).
* Datuak: Q81445375
* Multimedia: Emily Ford (rower) / Q81445375
[[Kategoria:1994} jaiotzak]]
# Emily Dickinson Museoa

Emily Dickinson Museoa bi etxez osatutako museo-etxe historikoa da: Dickinson Homestead (Emily Dickinson Etxea izenez ere ezaguna) eta The Evergreens. Dickinson Homestead Emily Dickinson poeta estatubatuarraren sorlekua eta etxebizitza izan zen 1855-1886 urteen bitartean. Bere olerkiak hil ostean aurkitu zituzten bere logelan. Alboko etxea, The Evergreens izenekoa, poetaren aitak, Edward Dickinsonek, eraiki zuen 1856an Emilyren neba Austinentzako ezkontza-opari gisa. Amherst-en (Massachusetts) kokatuta, etxeak museo bakar gisa mantentzen dira eta bisita gidatuetan jendearentzat irekita daude.

## Erreferentziak

* ↑ (Ingelesez) The Homestead. Emily Dickinson Museum.

## Kanpo estekak

* Emily Dickinson Museoaren webgunea
* "Amhersteko, Massachusetts, etxeek Emily Dickinsonen munduaren ikuspegia eskaintzen dute" 2004ko artikulua Museoaren sorrerari buruz
* "Emily Dickinsonen iraganerako ate bat"
* "Hilerriko txanda Emily Dickinsonekin batera egiten" Parte hartzaile batek Museoaren urteroko 19 orduko Poesia Maratoiaren ekitaldia deskribatzen du.
* Datuak: Q5372143
* Multimedia: Emily Dickinson Museum / Q5372143
# Emily Hegarty

Emily Hegarty (Skibbereen, Irlanda, 1998ko abuztuaren 3a) irlandar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta brontzezko domina lortu zuen lemazain gabeko laukoan. Taldea honako hauek osatzen zuten: Emily Hegartyk berak, Aifric Keoghek, Eimear Lambek eta Fiona Murtaghek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Lemazain gabeko laukoa |

## Erreferentziak

* ↑ "Emily Hegarty" olympedia.org. (Ingelesez)
* ↑ "Emily Hegarty" FISAren datu-basea. (Ingelesez)

## Kanpo estekak

* Datuak: Q61754094
# Emily Greene Balch

Emily Greene Balch (1867ko urtarrilaren 8a - 1961eko urtarrilaren 9a) estatubatuar idazle, sindikalista eta bakezalea izan zen. 1946an John Mottekin batera Bakearen Nobel Saria jaso zuen.

## Bizitza

Bostongo Jamaica Plain auzoan jaio zen, familia aberats batean, eta Bryn Mawr Collegen graduatu zen zen 1889an. Soziologia eta ekonomia ikasten jarraitu zuen Europan eta Ameriketako Estatu Batuetan, eta 1896an Wellesley Collegeko fakultatean sartu zen. 1913an ekonomia eta soziologia irakasle bihurtu zen.
Lehen Mundu Gerran Bake eta Askatasunaren Aldeko Emakumeen Nazioarteko Liga (WILPF) sortzen lagundu zuen eta AEB gatazka armatuan sartzearen aurkako kanpaina egin zuen. Bere jarduera bakezaleen ondorioz, Wellesley Collegek bere kontratua eten zuen, eta The Nation aldizkari liberal ezagunaren editore bihurtu zen.
Bake eta Askatasunaren Aldeko Emakumeen Nazioarteko Ligarekin egindako lanagatik Bakearen Nobel Saria irabazi zuen 1946an. Eman zioten sariaren dirua WILPFri eman zion.
Balch kuakera bihurtu zen 1920an, eta ez zen inoiz ezkondu. 94 urte bete eta biharamunean hil zen.

## Erreferentziak

* ↑ (Ingelesez) «The Nobel Peace Prize 1946» NobelPrize.org (Noiz kontsultatua: 2020-11-05).
* ↑ «The Emily Balch Seminars | Bryn Mawr College» www.brynmawr.edu (Noiz kontsultatua: 2020-11-05).
* ↑ «Improper Bostonian: Emily Greene Balch, Nobel Peace Laureate, 1946» The SHAFR Guide Online (Noiz kontsultatua: 2020-11-05).

## Kanpo estekak

* Datuak: Q215139
* Multimedia: Emily Greene Balch / Q215139
# Emily Davison

Emily Wilding Davison (Blackheath, Londres, Ingalaterra, 1872ko urriaren 11 – Epsom, Surrey, Ingalaterra, 1913ko ekainaren 8a) suffragetten aldeko ekintzailea izan zen.

## Bizitza

Bi ahizpa zituen, neba eta bere aitaren beste ezkontza batzuetako neba-ahizpa batzuk. Nerabezaroan, igeriketan eta txirrindularitzan aritu zen. 1981ean literatura ikasteko beka lortu zuen. Aita hil zenean, ikasketak utzi behar izan zituen. Hala ere, irakasle lana lortu zuen eta dirua aurreztu zuen, Biologia, Kimika eta Hizkuntza eta Literatura ikasi ahal izateko Oxfordeko San Hugh Ikastetxean. Nahiz eta garai hartan emakumeek ezin zuten titulu ofizialik lortu, bere kalifikazio bikainengatik ohore bereziak lortu zituen.

## Ekintzaile sufragista

1906an Davison Women's Social and Political Union (WSPU) erakundean sartu zen, hiru urte lehenago Emmeline Pankhurstek Suffragettes izenaz sortutako erakunde sufragistan: emakumeek botoa emateko eskubidearen alde borrokatu zirenez, erasoak jaso zituzten.

### Espetxean

1912an, Davisonek sei hilabete eman zituen Londresko Holloway espetxean. Bertan, gose grebari ekin zion preso politikoak zirela aitortzeko. Torturatu zuten eta gehiegikeriekin amaitzeko, espetxeko balkoi batetik bota zuen bere burua. Kartzelan egon zen Westminster hirian postontziei su emateagatik eta, Lloyd George zelakoan, txakur katearekin elizgizon bati erasotzeagatik.

### Hipodromoan

Kartzelatik atera zenean, 1913ko ekainaren 4an, asteazkenez, Epsomgo hipodromoan zaldien azpira bota zuela bere burua dio bertsiorik hedatuenak; bada, aldiz, beste bertsio bat: Davisonek Derbytik itzultzeko tren txartel bat erosi zuelako frogak daude, gau horretarako dantzaldi baterako sarrera bat, eta ahizpari etxean bisita egiteko asmoa duen gutun batzuk. Horregatik, gertaera beste modu batez azal daiteke: hipodromoan zegoela, zaldiak igaro zirenean, pistara joan zen, batzuen ustez, sufragisten entseina astinarazteko, eta, beste batzuen aburuz, parte-hartzaileetako bati zintzilikatzeko. Baina kalkulu txar bat egin eta tropeleko azken zaldiak harrapatu zuen, hain zuzen ere, Jurgi V.a zen Anmer zaldiak. Davisonek zauri larriak izan zituen, eta lau egun geroago hil zen. 1928an, Emily Davison hil eta 15 urtera, lortu zuten emakume britainiarrek boto eskubidea.

## Zinema

* Suffragette (2015)

## Erreferentziak

* 1 2 3 (Gaztelaniaz) Raicevic, Tatiana. «Emily Wilding Davison, la primera “mala feminista”» El País Digital (Noiz kontsultatua: 2020-12-09).
* 1 2 (Gaztelaniaz) Savater, Fernando. (2013-06-11). «Tribuna | El Derby de la sufragista» El País ISSN 1134-6582. (Noiz kontsultatua: 2020-12-09).
* ↑ (Gaztelaniaz) «Flores sufragistas» 7K revista dominical 2016-02-09 (Noiz kontsultatua: 2020-12-09).
* ↑ «Aldizkari Digitala: Sufragistak,» www.ikasbil.eus (Noiz kontsultatua: 2020-12-09).
* ↑ «Emily Wilding Davison 1/8 -» Aiaraldea.eus (Noiz kontsultatua: 2020-12-09).

## Ikus, gainera

* 1913ko Epsomeko Derbya
* Sufragismoa

## Kanpo estekak

* Datuak: Q254858
* Multimedia: Emily Davison / Q254858
# Emily Doyaga

Emily Doyaga (Brooklyn, 1925eko abuztuaren 9a - New York, 2020ko otsailaren 12a), Emilia Sarriugarte Renteria jaioa, estatubatuar hizkuntzalaria izan zen. Euskaltzale engaiatua zen, eta euskararen eta euskal kulturaren erreferentziako bultzatzailea izan zen Ameriketako Estatu Batuetan. Senarraren Doyaga abizena hartu zuen, eta harekin sinatu izan zituen lan ugari. Doktorea zen Humanitateetan, eta Society of Basque Studies in America erakundea sortu zuen Euskal Herritik joandako akademiako bi kiderekin batera.
Gurasoak bizkaitarrak zituen: Bakiokoa bata, eta Berrizkoa bestea. 1920. urtean emigratu zuten AEBetara. Nahiz eta han jaioa izan, Sarriugarteri kosta zitzaion ingelesa ondo ikastea, etxean euskaraz hitz egiten baitzuten.
Euskaltzale engaiatua zen, eta New Yorkeko Euskal Etxeko kidea izan zen bere bizitza osoan. Society of Basque Studies in Americako sortzailea eta presidentea izan zen, eta The Journal of Basque Studies in America aldizkaria ere sortu zuen. Hark hasi zuen, halaber, Basque Hall of Fame; mundu osoan euskara eta euskal kultura bultzatzen duten pertsonei eman izan diete sari hori, eta Sarriugarte bera arduratu izan zen saria banatzeaz.
Ingurukoak euskara ikastera animatu izan zituen, eta lan handia egin zuten euskal artea New Yorken sustatzeko, Society of Basque Studies in Americaren hitzetan. Renoko Unibertsitateko Euskal Mintegiarekin kolaboratu ohi zuen, eta New Yorkeko Basque International Cultural Center proiektuaren bultzatzaile nagusia izan zen.
Unibertsitatean aritu izen zen lanean; New York University Collegeko irakaslea izan zen lehenengo, eta, 1973an, Old Westbury Collegen hasi zen lanean, Akademia presidenteorde eta Humanitateetan irakasle. Columbusko, Kubako eta New Yorkeko euskaldunei buruzko hainbat artikulu idatzi izan zituen. Gaztelaniaren inguruko ikerketak ere egin zituen; Gustavo Adolfo Becquerri eta Miguel Unamunori buruz, bereziki.

## Erreferentziak

* 1 2 3 4 5 «Emilia Sarriugarte hil da, AEBetako euskal diasporaren bultzatzailea» Berria 2020-02-14 CC BY-SA 4.0 lizentziapean.
* Datuak: Q85182749
# Emily Gerdes

Emily Gerdes (batzuetan Emma Gerdes) (Jefferson, 1890eko abenduaren 29a – Los Angeles, 1974ko irailaren 17a) estatubatuar zinema mutuko aktorea izan zen.

## Bizitza

Jeffersonen (Kansas) jaio zen Herman Gerdes albaitari eta Mary Ellen Glazen familian. Familia Missourira joan zen bizitzera, gero Arizonara eta azkenean Glendalera (Kalifornia). Gero Emilyren gurasoak dibortziatu ziren. Los Angelesen, Emily filmetan agertzen hasi zen; bere lehen kreditu ezaguna 1917ko Rebecca of Sunnybrook Farm filmean izan zen.

## Filmografia hautatua

| Urtea | Izenburua | Pertsonaia |
| 1917 | Rebecca of Sunnybrook Farm | Clara Belle Simpson |
| 1918 | A Lady's Name | Margaret |
| 1918 | How Could You, Jean? | Morley haurra |
| 1919 | Puppy Love | Phyllis Winters |
| 1923 | Bell Boy 13 | Angela Fish |
| 1924 | Dynamite Dan | Toodles |
| 1924 | Behind Two Guns | Esmeralda Perkins |
| 1925 | Heir-Loons | |
| 1926 | Ella Cinders | Prissy Pill |
| 1926 | Unknown Dangers | |
| 1926 | Daniel Boone Thru the Wilderness | Bryan andrea |
| 1927 | Heroes of the Wild | Myra |
| 1936 | Banjo on My Knee | |
| 1940 | The Grapes of Wrath | |

## Erreferentziak

* ↑ (Ingelesez) Stumpf, Charles. (2010). ZaSu Pitts: The Life and Career. McFarland ISBN 9780786460236. (Noiz kontsultatua: 2023-12-11).
* ↑ (Ingelesez) «Mrs. Beaver Home» The News-Review 1947-11-01 (Noiz kontsultatua: 2019-09-04).
* ↑ (Ingelesez) «Farm Life First Called Film Players in Ella Cinders» Times Colonist 1926-06-24 (Noiz kontsultatua: 2019-09-04).
* ↑ (Ingelesez) Artcraft Advance. 1 Artcraft Pictures Corporation (argitaratze data: 1917) (Noiz kontsultatua: 2023-12-11).

## Kanpo estekak

* Datuak: Q41795788
# Errementerikoa baserria

Errementerikoa baserria Zeberioko baserri bat da.

## Arkitektura

Aurrekoa baino txikiagoa da, eta haren atzean dago. Behe-solairua, lehenengoa eta teilatupekoa ditu. Eraikinak tratamendu bateratua du, homogeneoa, eta bi isuriko teilatua. Fatxadak lauak dira, simetria handikoak; oinplano ia karratua da, eta fatxada nagusian hain berezkoa den teilatu-hegala dago. Baserriko behe-solairua harlangaitzezkoa da, eta angeluetan harlandu txikiak ditu; lehenengo solairuan eta teilatupean, zurezko armazoia du, kareorez osotua. Hemen ere fatxada nagusia hegoaldera begira dago, eta harlangaitezko horma bat da. Ezkerraldean, bi bao ditu, eta eskuinaldean, harlanduz inguratutako bao txiki bat. Horma hori zurezko armazoiaren euskarria da; armazoiak zutabeek mugatutako lau zati ditu. Lehenengo solairuan, zati bakoitzak leiho bat du, ia karratua. Alboko zatietan zeharkako txarrantxak ditu eta horrek leihoen desplazamendua eragiten dute. Baoak ordenatuta daude, muntanga bertikalen antolamendua hautsi gabe. Jatorrizko baserriarena ez den balkoi bat dago. Teilatupekoan, erdiko bi zatiek, karelaren gainean, ez dute itxiturarik. Fatxadaren gainaldean, bost jabaloi daude, berezko teilatu-hegal handi baten euskarri. Iparraldeko atzealdeko fatxadaren konposizioa eta eraikuntza-sistema hegoaldekoa bezalakoa da, baina harlangaitzezko behe-solairua erdisotoa da, lurraren gorago duelako; gainerako fatxada zurezko armazoiko hormatal zuri handi bat da, ia simetrikoa, eta muntanga bertikalak nabarmentzen dira, batez ere. Leiho bat, patin bidezko sarrerako ate bat eta eranskin txiki bat baino ez daude; zeharkako txarrantxa bakarrak fatxadaren muturretan daude. Teilatupeko lau zatietan ez dago itxiturarik kareletik gora, eta ez dago teilatu-hegalik ezta jabaloirik ere. Alboko fatxadek ere harlangaitzezko horma dute, armazoiaren euskarri. Itxituraren muntangen artean leihoak daude, nahiko ordenatuta, eta zeharkako txarrantxa gehiago daude. Zurezko egitura zenbaitetan tamaina handikoa da, eta enara-hegalen formako lotura asko, egurrezko kabilak eta belarri batzuk ere ikusten dira.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Ikus, gainera

* Errementerikoa, Kokotenetxea eta Fragua baserriak

## Kanpo estekak

* Monumentu multzo izendapena EHAAn
* Datuak: Q65581106
* Multimedia: Errementerikoa baserria / Q65581106
# Erremolatxa gorri

Erremolatxa gorria (Beta vulgaris var. rubra) Amaranthaceae familiako landare belarkara da. Beta vulgaris espeziearen barietate bat da, azukre-erremolatxa, itsas zerba eta zerba bezala.

## Kanpo estekak

* Datuak: Q50906704
# Errementari Museoa

Errementari Museoa, Zeberion (Bizkaia) kokatzen den museoa da, apartamentu turistikoen eraikinaren azpialdean; garai batean Ermitabarriko eskolak hartzen ziren eraikinean. Ateak 2018an ireki zituen.

## Historia

1799an lau burdinola zeuden Zeberion, eta 163 tona produzitzen zituzten; 1802an, 172,5 tonara heldu ziren. Baina XIX. mendean, industria astuna metropolian batzen hasi zen, eta Zeberio, apurka-apurka, burdinolak galtzen joan zen. Gelditu ziren azken arrastoetako batzuk Jose Añibarro Aiesta ("Paisa") Iturriondoko errementariak erabiltzen zuen materialarenak izan ziren.

## Ezaugarriak

120 m²ko espazioa da. Honen bitartez, Zeberioko Udalak bere iraganaren zati bat gorde eta industria metalikoarekin zerikusia duen ondare etnografikoa etorkizuneko belaunaldientzat erakustea nahi izan du.
Errementariaren lanbidea ezagutzen den zaharrenetakoa da. Bere lan teknikak aldaketa handirik gabe mantendu ziren mendetan zehar. Erremintariaren eginkizun nagusia produkzioa zen; haien lana garrantzitsa zen nekazaritzarako, eraikuntzarako, etxeko lanetarako eta etxeko beharretarako, hainbat tresna, ekipamendu edo zapata konpontzeko. Beraz, oso garrantzitsua zen landa-biztanleriaren eguneroko bizitzarako eta lanerako. Errementariak Arkulanda, Sautuola, Iturrondo, Zubibarria, Ermitabari, Egia, Zubialde, Aresanaga eta Olatxuko komunitateetan zabaldu ziren XIX. eta XX. mendeetan.
MuseoaJose Añibarro Aiesta Pasaiari eskainia dago. Añibarro Zeberioko azken errementaria izan zen, haren lanari gorputz eta ariman eskainitako familia bateko hirugarren belaunaldikoa; Zeanuriko aitona Lucasekin hasi katea eta, ondoren, bere aita Doroteorekin jarraitu zuen.

## Erreferentziak

* ↑ https://www.kulturklik.euskadi.eus/ekipamendua/2019123010490823/errementari-museoa/kulturklik/eu/z12-detnewpr/eu/
* ↑ https://geuria.eus/herriak/zeberio/zeberio-errementari-museoa-bost-urte-2023/
* ↑ https://eu.gorbeiaeuskadi.com/museos-gorbeia

## Kanpo estekak

* Museoaren bideoa Youtuben.
* Datuak: Q123900691
# Errementari dantza

Errementari dantza Arrasateko jaietan, Sanjuanetan, urtero dantzatzen den kantua da. Jose Ramon Vitoria musikagileak konposatu zuen eta San Juan suaren inguruan ekainaren 23an egiten dute ohitura bilakatu den ikuskizun hau Arrasateko dantza eta musikari taldeek. Hauez gain, sarritan herriko alkateak ere parte hartzen du dantza eginez.
Portaloian hasi, eta Herriko plazan amaitzen dute ospakizuna.

## Kanpo estekak

* Datuak: Q12257119
# Errementari kalea (Gasteiz)

Gasteizko Errementari kalea Alde Zaharrean dago. Herri hizkeran Erre moduan ezaguna da.

## Kokapena

Andre Mari Zuriaren plazan hasten da eta Jesusen Zerbitzarien kalean amaitzen da, Ahate Iturri plazatxoaren ondoan.

## Luzera

600 metro inguruko luzera du. Ezkerreko espaloian 43 zenbakiraino iristen da eta eskuinekoan 108raino.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera, Alfontso XII Gaztelako Erregeak fundatu zuen kale hau 1200 urtean. Izenaren jatorria kalean tailerra zuten errementariengandik dator.

## Kale honetan jaiotako pertsonai ezagunak

* Maria Josefa Sancho. 82. zenbakidun etxean jaio zen. Egun, museo bat dago bere omenez.

## Azpiegiturak

Alde Zaharraren goiko aldera igotzeko bi arrakala automatiko kale honetan hasten dira, Apaizgaitegi zein Bakardade kantoietan.
Oinezko gutxi ibiltzen denez merkataritza ez da oso ugaria kalean, horren ordez Gastronomia Elkarte asko dago.

### Eraikinak

* Alamedako Markesaren jauregia
* Alaba Eskibel jauregia
* Errementari kalea, 88

## Jaiak

Kalearen azken zatiak, Harategi kantoitik Ahateen Iturrien plazara doanak, jaiak ospatzen ditu iraileko lehen larunbatean Bideko Ama Birjinaren omenez.
* 43. zenbakian Bideko Ama Birjinaren irudia dago

## Trafikoa

Oinezkoentzako kalea den arren ibilgailu ugari ibiltzen da, gehienbat banaketa kamioiak. Norabide bakarrekoa, iparraldetik hegoalderantz.
Gasteiztxo tren turistikoak kaletik igarotzen da.

### Aparkalekua

Ezin da aparkatu.

## Erreferentziak

* ↑ (pdf) Gasteizko toponimia. (Noiz kontsultatua: 2020/03/03).
* ↑ (Gaztelaniaz) Museo Santa María Josefa. .
* ↑ «Vitoria-Gasteizko Udala - Gasteiztxo Tren Turistikoa» www.vitoria-gasteiz.org (Noiz kontsultatua: 2018-07-16).

## Kanpo estekak

* Datuak: Q55842593
* Multimedia: Calle de la Herrería, Vitoria-Gasteiz / Q55842593
# Errementari kalea 88 (Gasteiz)

Gasteizko Errementari kaleko 88 zenbakian dagoen etxea. Eusko Jaurlaritzak RI-53-0000374 monumentu multzoan sartu zuen, Gasteizen eraikitako euskal ondarea atalean.

## Kokapena

Errementari kaleko 88 zenbakian dago. Mendebaldean fatxada nagusia dauka, hegoaldean Errementari 90 etxea, ekialdean Putzua etxartea eta iparraldean Harategi kantoia.

## Egitura

Hiru solairuko etxebizitza da, behean atariaz gain lokal komertzial bat dauka.

## Liburuetan

Carmen Gisasolak idatzitako "Gaur zortzi" liburuaren azalean etxea agertzen da.

## Kanpo estekak

* Datuak: Q56598145
* ↑ Ondarea, Eusko Jaurlaritza. .
* ↑ Gisasola, Karmen. Gaur zortzi. .